## El Museu de les Ciències acull l’exposició fotogràfica ‘Fran Vivó hacia AdELAnte’

*** La mostra és de lliure accés i es pot visitar fins al 30 de juny al carrer Menor**

El Museu de les Ciències acull fins al 30 de juny l’exposició fotogràfica ‘Fran Vivó hacia AdELAnte’ amb l’objectiu de donar visibilitat a l’ELA a través de l’exemple vital del seu protagonista, Fran Vivó. La presentació s’ha celebrat amb l’assistència de la directora general de la Ciutat de les Arts i les Ciències, Ana Ortells; la directora general d’Atenció Hospitalària, M. Jesús Arilla; el director general de Discapacitat de l’Ajuntament de València, Javier Copoví; així com el comissari de la mostra Cristian Lizandra García, a més de representants d’ADELA-CV i de la família.

L’exposició proposa un viatge per la vida de Fran Vivó i es compon de fotografies de xicotet i gran format, material audiovisual i mobiliari, estructurada en tres espais: ‘Fran Vivó’ que és la presentació del protagonista; ‘Entenent l’ELA’ en la qual es mostra l’atenció i cures que rep; ‘Vida’ que ensenya la convivència amb la malaltia, demostrant que, amb l’ajuda tècnica i humana necessària, és possible tindre qualitat de vida.

En la primera part, es fa un recorregut per la seua vida, els seus amics, el seu treball i les seues aficions, la seua passió per la seua professió, bomber forestal, i el seu amor per la naturalesa. En ‘Entenent l’ELA’, el públic aprendrà sobre esta malaltia, les adaptacions necessàries i la importància de l’atenció mèdica especialitzada. En ‘Moment de vida’ es mostra com Fran i els seus éssers estimats celebren la vida, a pesar de les adversitats, des de festes d’aniversaris fins a la música que li oferix consol.

La mostra ‘Fran Vivó hacia AdELAnte’ està realitzada per Christian Lizandra García juntament amb l’Associació Valenciana d’ELA (ADELA-CV) i la família Vivó Martínez.

Fecha: 06/06/2024